钦定古今图书集成/明伦汇编/官常典/第406卷 > 芋尹盖
## 钦定古今图书集成/明伦汇编/官常典/第406卷 > 芋尹盖

按《左传》哀公十五年：“夏，楚子西、子期伐吴，及桐汭，陈
侯使公孙贞子吊焉，及良而卒，将以尸入。吴子使太
宰嚭劳，且辞曰：‘以水潦之不时，无乃廪然陨大夫之
尸，以重寡君之忧，寡君敢辞。上介芋尹盖对曰：‘寡君
闻楚为不道，荐伐吴国，灭厥民人。寡君使盖备使吊。
君之下吏，无禄，使人，逢天之戚，大命陨坠，绝世于良’’”，
废日共积，一日迁次。今君命逆，使人曰：“‘无以尸造于
门’，是我寡君之命委于草莽也。且臣闻之曰：‘事死如
事生，礼也’。”于是乎有朝聘而终以尸将事之礼，又有
朝聘而遭丧之礼。若不以尸将命，是遭丧而还也，无
乃不可乎？以礼防民，犹或逾之。今大夫曰死而弃之，
是弃礼也。其何以为诸侯主先民有言曰：“无秽虐士
备，使奉尸将命。苟我寡君之命达于君所，虽陨于深
渊，则天命也。非君与涉人之过也。”吴人内之。